Madrid, 4 d’octubre de 2023

Exercirà el càrrec de Chief Customer Officer

**HM Hospitales incorpora José Barco Ortiz per aprofundir en el coneixement de les necessitats del pacient i liderar l’estratègia de negoci privat**

* El Grup genera un càrrec directiu de nova creació orientat a aprofundir en la comprensió dels patrons de consum i presa de decisions de l’usuari, per maximitzar i potenciar els productes i serveis addicionals als oferts per les companyies asseguradores
* José Barco Ortiz compta amb més de 25 anys d’experiència desenvolupant funcions directives i de desenvolupament de negoci, màrqueting i comercial en sectors com Gran Consum, Automoció i Start-ups tecnològiques

HM Hospitales fa un pas més en la seva estratègia corporativa d'oferir als seus pacients nous serveis assistencials orientats a l'àmbit de la Medicina Satisfactiva en generar un càrrec directiu de nova creació – Chief Customer Officer (CCO) – que exercirà José Barco Ortiz.

Aquesta nova posició té com a principal comesa aprofundir en el coneixement dels clients d’HM Hospitales, les seves característiques, els patrons de consum i els criteris de decisió. Després d'aquesta anàlisi es crearà i implementarà una estratègia corporativa orientada a maximitzar i potenciar els productes i serveis privats, és a dir, aquells addicionals als oferts per les companyies asseguradores, anomenat internament com a 'Medicina Satisfactiva'.

“Arribo a HM Hospitales amb la màxima il·lusió per generar un nou model que respongui a les necessitats assistencials dels pacients del Grup, més enllà dels serveis sanitaris acordats amb les companyies asseguradores. Per aconseguir-ho, iniciem un període d’escolta, anàlisi i entesa de les seves necessitats, de la tendència del mercat sanitari privat i de la competència per oferir al nostre consumidor final una cartera de serveis diferenciadora i exclusiva”, destaca José Barco Ortiz.

**Nous escenaris**

La creació de la posició de CCO respon a la necessitat de crear nous escenaris de valor relacional comercial i financer per a HM Hospitales, amb l'anàlisi prèvia dels interessos i les necessitats dels pacients i l'entorn competitiu al sector de la sanitat privada. Aquesta necessitat es veu motivada per un consumidor cada cop més conscient de la cura de la seva salut i el seu benestar, i que persegueix nous serveis individualitzats i exclusius més enllà dels tradicionals estàndards de màxima qualitat assistencial, que ja ofereix
HM Hospitales i els seus professionals sanitaris.

Per definir i generar aquesta nova cartera de serveis, José Barco Ortiz compta amb més de 25 anys d'experiència en el desenvolupament de funcions directives i de desenvolupament de negoci, màrqueting i comercial a sectors com Gran Consum (P&G i Kellogg's), Automoció (Bridgestone) i Start-ups tecnològiques.

De fet, compta amb una diplomatura a Enginyeria Industrial Elèctrica per la Universitat de Saragossa; Fellowship a Enginyeria Mecànica per la Universitat Tecnològica TU Dortmund (Alemanya) i ha cursat graus en Negoci i Màrqueting Digital per The Valley Digital Business School i <ISDI>. A més, compta amb un marcat perfil internacional i, al llarg de la seva carrera professional, ha contribuït al desenvolupament i llançament de nombroses estratègies de creació i impuls de marca i producte.

**HM Hospitales**

HM Hospitales és el grup hospitalari privat de referència a nivell nacional que basa la seva oferta en l'excel·lència assistencial sumada a la investigació, la docència, la constant innovació tecnològica i la publicació de resultats.

Dirigit per metges i amb capital 100% espanyol, compta en l'actualitat amb més de 5.000 treballadors laborals que concentren els seus esforços en oferir una medicina de qualitat i innovadora centrada en la cura de la salut i el benestar dels seus pacients i familiars.

HM Hospitales està format per 49 centres assistencials: 21 hospitals, 3 centres integrals d'alta especialització en Oncologia, Cardiologia i Neurociències i 3 centres especialitzats en Medicina de la Reproducció, Salut Ocular i Salut Bucodental, a més de 22 policlíniques. Tots ells treballen de manera coordinada per oferir una gestió integral de les necessitats i requeriments dels seus pacients.

A Barcelona, HM Hospitales compta amb una xarxa assistencial conformada pels centres hospitalaris
HM Nou Delfos, HM Sant Jordi, HM Nens i 3 policlíniques, que donen cobertura a totes les especialitats mèdiques i estan dotats amb tecnologia sanitària d'última generació. Tot per oferir als pacients de la Ciutat Comtal i de Catalunya un projecte assistencial, docent i investigador de referència de la sanitat privada i que s'integra a la xarxa assistencial nacional del Grup HM.

**Departament de comunicació HM Hospitales a Catalunya**

**Carles Fernández / Sílvia Roca – VITAMINE! Media & marketing**

**** 93 100 31 51626 419 691

sroca@vitamine.cat

[www.hmhospitales.com](http://www.hmhospitales.com)

**Departamento de comunicación HM Hospitales**

**Marcos García Rodríguez**

914 444 244 ext.167 667 184 600

mgarciarodriguez@hmhospitales.com

[www.hmhospitales.com](http://www.hmhospitales.com)